Adolphe-Louis-Albert Perraud

**Adolphe-Louis-Albert Perraud** (født 7. februar 1828 i Lyon i Frankrike, død 10. februar 1906 i Autun) var en av den katolske kirkes kardinaler. Han var biskop av Autun 1874&ndash;1906. Han ble kreert til kardinal *[[in pectore]]* av pave Leo XIII i 1893, utnevnelsen publisert i 1895. Han deltok ved konklavet 1903 som valgte pave Pius X.

## Liv og virke
### Bakgrunn
Adolphe Perraud var en dyktig student ved *lycée*ne Henri IV og St Louis i Parid, og begynte så ved École Normale, der han ble sterkt influert av Joseph Gratry. I 1850 hdikret han et * fellowship* i historir og underviste i to år ved lycéet i Angers.

I 1852 oppgav han lærerkarrieren for å bli prest. Han vendte tilbake til Paris der han sluttet seg til Oratoriet, som på den tid ble reorganisert av Gratry og *abbé* Pététot, sognepresten i St Roch.

### Prest
Etter sin prestevielse i 1855, etter et opphold i Roma, ble han utnevnt til professor i historie og religionsprefekt ved et *[[petit seminaire]]* i St. Lô som oratorianerne da nettopp hadde fått ansvaret for. Han viet seg også til forkynnelsen, og ble for denne oppgave snart hjemkalt til Paris.

I 1860 besøkte han Irland, hvorpå han forfattet *<nowiki/>'Études sur l'Irlande contemporaine* (Paris, 1862). I 1865 forsvarte han en teologisk dissertasjon ved  Sorbonne, der han i 1866 ble professor i kirkehistorie og utmerket seg i sin undervisning om protestantismens historie. Han ble i 1870 utnevnt av Émile Ollivier til medlem av komiteen for høyere utdannelse.

I 1870 ble han feltprest i marskalk MacMahons hær, og etter den fransk-preussiske krig preket han i kirkene St Philippe du Roule og St Augustine i Paris.

### Biskop
Han ble biskop av Autun i 1874 til tross for sine liberale tendenser, og interesserte seg spesielt for den arbeidende manns kår. Etter gruvekatastrofen i  Montceau les mines, som kostet 22 gruvearbeidere livet, var det han som prekte ved begravelsen; han gav flere fasteprekener i sin katedral og prete ved begravelsene til kardinal Guibert, kardinal Lavigerie og marskalk MacMahon.

Perraud var aktivt opptatt av forbedringen av prestestudienes. I denne forbindelse vakte hans preken (1879) om «kirken og lyset» stor oppsikt; etter Brusselskongressen (1894) ble han honorarpresident for *Selskapet for fremme av de høyere prestelige studier*. Hsn ble innvalgt i Académie française i 1882 for å overta etter Henri Auguste Barbier; i 1885 ønsket han Victor Duruy velkommen, og i 1889 talte han om dygdenes velsignelser.

Han var blitt generalsuperior for oratorianerne i 1884, men trakk seg fra dette verv i 1901 for ikke å måtte undertegne på en søknad om autorisasjon for sin kongregasjon.

### Kardinal
Han ble gjort til kardinal in petto den 16. januar 1893; kreeringen ble publisert i konsistoriet i 1895, med *[[San Pietro in Vincoli]]* som tittelkirke. Ved pavevalget i 1903 fikk han energisk ut mot kampanjen for å få utelukket kardinal Mariano Rampolla del Tindaro, anført av erkebiskop Jan Puzyna av Krakow i den østerrikske regjerings navn.

## Verker
* *Etudes sur l’Irlande contemporaine*. 2 bind. – Paris: Douniol, 1862
* *L’Oratoire de France au XVIIe siècle*. – Paris: Douniol, 1865
* *Paroles de l’heure présente, 1870 et 1871* (1872)
* *Le Cardinal de [[Kardinal Richelieu|Richelieu]]* (1872)

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal *Adolphe-Louis-Albert Perraud* (1828-1906) *1874

## Referanser


## Eksterne lenker
* Biografi på The Cardinals of the Holy Roman Church